Ericu950/Stoicheia-meter-silver huggingface dataset:
ἵνα δὲ μάθῃς ὅτι οὐχ ὁ θεὸς λόγος ἀνίσταται , ἀλλ ἡ ἔνσαρκος οἰκονομία , πρὶν σταυρὸν ὑπομείνῃ , πρὶν ταφήν , πρὶν ἀνάστασιν δείξῃ , ἔλεγε Μάρθᾳ τῇ ἀδελφῇ Λαζάρου ·
καὶ ἀνάστασιν ἑαυτὸν καλεῖ , ἵνα δείξῃ ὅτι ἀνιστᾷ μὲν κατὰ τὴν θεότητα , ἐγείρεται δὲ κατὰ τὴν ἀνθρωπότητα .
ἀνέστη τοίνυν δι ἡμᾶς ἐπειδὴ καὶ ἀπέθανε δι ἡμᾶς .
ἀνελήφθη εἰς οὐρανούς , οὐκ αὐτός οὐρανοῦ δεόμενος ὁ τὸν οὐρανὸν καὶ τὴν γῆν πληρῶν , ἀλλὰ τὸ γήϊνον σκεῦος εἰς οὐρανὸν ἀναλαμβάνων , ἵνα δείξῃ τῷ διαβόλῳ τὸν πεπατημένον βασιλεύοντα , ἵνα δείξῃ ὅτι ὃν ἡ τυραννὶς τοῦ διαβόλου ἐξέβαλεν ἐκ τοῦ παραδείσου , ἡ τοῦ θεοῦ φιλανθρωπία σύνθρονον ἑαυτῇ ἀπετέλεσε .
καὶ μονονουχὶ ἔλεγεν ὁ θεὸς πρὸς τὴν βασκανίαν τοῦ διαβόλου ·
σὺ αὐτὸν ἐπὶ γῆς ἔτρωσας , ἐγὼ αὐτὸν εἰς οὐρανὸν ἀνήρπασα ·
σὺ αὐτὸν εἰς τάφους κατήγαγες , ἐγὼ αὐτὸν τῷ ἐμῷ οὐρανῷ ἐνίδρυσα .
ὅτι , ἀδελφοί , οὐχ ἑαυτῷ ταύτην ὁ σωτὴρ ἐπραγματεύσατο τὴν σωτηρίαν , οὔ τε δι ἑαυτὸν ἀνελήφθη , οὔ τε δι ἑαυτὸν ἀνέβη .
ἦν γὰρ ἐν κόσμῳ καὶ πρὶν ἐπιδημήσῃ τῷ κόσμῳ .
πάντα δὲ ταῦτα ὑπέμεινε δι ἡμᾶς , καὶ ἐν τῷ σώματι τῷ ἑαυτοῦ ἡμᾶς πάντας ἀνήγαγε , καὶ ἐν τῇ συνθρόνῳ τιμῇ τῇ δοθείσῃ τῇ σαρκὶ τοῦ σωτῆρος , ἡμεῖς πάντες ἐτιμήθημεν καὶ τὸ θνητὸν γένος ἐδοξάσθη .
νεκροὺς ὄντας ἡμᾶς τοῖς παραπτώμασιν , ἐζωοποίησεν τῷ Χριστῷ καὶ συνήγειρεν ἡμᾶς καὶ συνεκάθισε .
συνήγειρε , διὰ τὶ καὶ συνεκάθισε ;
ὁρᾷς ὅτι οὐχ ἑαυτῷ ἐδόθη ἡ τιμή , τῇ πηγῇ τῆς ἀθανασίας , ἀλλὰ τῷ θνητῷ γένει .
συνήγειρεν ἡμᾶς καὶ συνεκάθισεν , καὶ μὴν οὐδέπω ἀνελήφθημεν , οὐδέπω συνεκαθέσθημεν ·
ἀλλ ἐπειδὴ ἐν τῇ ἀπαρχῇ τοῦ σώματος Χριστὸς τεταμίευται πάντων ἡμῶν ἡ σωτηρία 0 .
τὸ μέλλον ἔσεσθαι ὡς γεγονὸς ἡρμήνευσεν , ἐπειδὴ οἶδεν ἀσφαλὲς ἐνέχυρον τοῦ θνητοῦ γένους καθήμενον ἂνω .
ἀντίρροπον γὰρ ἀντέστησεν ὁ θεὸς τῇ πτώσει τοῦ θανάτου τὴν ἀνάληψιν .
ἀδὰμ παραβάς , ὅλον τὸ γένος ἑαυτῷ συγκατέσπασεν ·
ὁ Χριστὸς ἀναληφθείς , ὅλον τὸ γένος τῶν πιστῶν ἑαυτῷ συνανήγαγε .
καὶ ὥσπερ κατὰ τοῦ Ἀδὰμ μόνου ἀπόφασις ἐξηνέχθη , ὥς φησιν ·
ἧι ἂν ἡμέρᾳ φάγῃ , θανάτῳ ἀποθάνῃ , καὶ Γῆ εἶ καὶ εἰς γῆν ἀπελεύσῃ , τὸ δὲ ἀκόλουθον ἐσιώπησε μὲν τῷ λόγῳ , ἔδειξε δὲ τῇ πείρᾳ 0 .
Οὐ γὰρ σὺ καὶ οἱ υἱοί σου καὶ αἱ θυγατέρες σου καὶ ὅλον τὸ γένος σου , ἀλλὰ κατὰ τῆς ῥίζης ἀποφαινόμενος τὴν ἀκολουθίαν τοῦ γένους καὶ τοὺς καρποὺς τῇ ῥίζῃ συμπεριέλαβεν 0 .
ὥσπερ οὖν ἐκεῖ ἡ ἀπόφασις τοῦ Ἀδὰμ ἐπιλαβομένη ἅπαν τὸ γένος συγκατέσυρεν , οὕτως ἡ τοῦ σωτῆρος ἀνάληψις ὅλῳ τῷ γένει τὴν σωτηρίαν ἐπραγματεύσατο .
ἀντίρροπος γὰρ ἡ χάρις τῇ παλαιᾷ καταστάσει 0 .
Οὐκ ἐξ ὁμοτιμίας ἀντίρροπον εἶπον , ἀλλ ὅτι ὃ ἀπώλεσε διὰ τῆς παραβάσεως ἔλαβεν διὰ τῆς τοῦ σωτῆρος οἰκονομίας .
καὶ μαρτυρεῖ Παῦλος λέγων ·
ὥσπερ ἐν τῷ Ἀδὰμ πάντες ἀποθνῄσκομεν , οὕτως ἐν τῷ Χριστῷ πάντες ζωοποιηθησόμεθα .
καὶ μηδεὶς θαυμαζέτω εἰ τοῦ σωτῆρος ἐπιδημήσαντος καὶ ζωὴν αἰώνιον κηρύξαντος καὶ βασιλείαν οὐρανῶν χαρισαμένου , ἠπείθει τὸ θνητὸν τοῦτο γένος λέγον ·
τί μοι πλέον ὑπῆρξε πιστεύσαντι , εἰ κατὰ τοὺς ἀπίστους τελευτῶ , εἰ μετὰ πάντων θανατοῦμαι , εἰ τὰ αὐτὰ ὑπομένω οἷα κ ἀκεῖνοι οἱ ἀπιστήσαντες 0 ;
τί τὸ ξένον τῆς χάριτος 0 ;
ποῦ δὲ εὕρω τὰ ψευδῆ καὶ τὰ ἀληθῆ ;
ὁ πιστεύων εἰς ἐμὲ ζήσεται εἰς τὸν αἰῶνα .
Εἴρητο τῷ Ἀδάμ ·
ἧι δ ἂν ἡμέρᾳ φάγῃ , θανάτῳ ἀποθάνῃ .
ἀλλ οὐκ ἀπέθανε καθ ἣν ἔφαγεν ἡμέραν , ἀλλ ἔζησεν ἐν τῷ κόσμῳ , ἐνενέκρωτο δὲ τῇ ἀποφάσει .
καὶ τῇ μὲν ἀποφάσει νεκρὸς ἦν , τῇ δὲ τοῦ θεοῦ μακροθυμίᾳ ἔζη καὶ ζωῆς ἀπήλαυνεν .
ὥσπερ οὖν ἡ τοῦ Ἀδὰμ ζωὴ μετὰ τὴν ἀπόφασιν ἐπιταθεῖσα ἐπὶ ἐννεακόσια τριάκοντα ἔτη οὐκ ἔλυσε τὴν ἀπόφασιν , ἀλλὰ κατέλαβεν ἡ ἀπόφασις μακροῖς χρόνοις ἐναποδύσασα τὴν ζωὴν τοῦ ἀνθρώπου , οὕτω καὶ ἐνταῦθα 0 .
ἐπειδὴ ἅπαξ ἀψευδὴς ὁ ἐπαγγειλάμενος , κ ἂν ἀποθάνωμεν τῇ φύσει , ζῶμεν τῇ ἀψευδεῖ ἐπαγγελίᾳ 0 .
καὶ ὥσπερ τῷ Ἀδὰμ πρόκριμα οὐκ ἐποίησε τὸ ζῆν μετὰ τὴν ἀπόφασιν , οὕτως οὐ δὲ ἡμῖν πρόκριμα τὸ ἀποθνῄσκειν μετὰ τὴν ἐπαγγελίαν φέρει .
καὶ γέγονε τὸ γένος ἡμῶν ἐν τῷ φυράματι κατὰ τὴν ἀπ ἀρχῆς ἐπαγγελίαν .
ἀπείληφε τὴν εὐεργεσίαν καὶ ἐσμὲν ἐν οὐρανῷ διὰ Χριστόν .
ἐπειδὴ ἐγεγόναμεν ἐν τάφοις διὰ τὸν Ἀδάμ , διὰ τὸν Ἀδὰμ ἐξεβλήθημεν παραδείσου .
διὰ Χριστὸν ἀνηρπάσθημεν καὶ εἰς οὐρανὸν καὶ εἰς παράδεισον .
διὰ τὴν τοῦ Ἀδὰμ παράβασιν ὑπὸ τῶν χερουβὶμ ἐδιώχθημεν .
γέγραπται γὰρ ὅτι ἔθηκεν ὁ θεὸς τὴν φλογίνην ῥομφαίαν καὶ τὰ χερουβὶμ φυλάττειν τὴν ὁδὸν τοῦ παραδείσου καὶ ἐκπεπολέμητο τὰ χερουβὶμ τῷ Ἀδάμ .
ἀπήλαυνεν αὐτὸν τὴν εἴσοδον τοῦ παραδείσου .
διὰ τὴν παράβασιν τὰ χερουβὶμ τῷ Ἀδὰμ ἐχθραίνει ·
διὰ τὴν τοῦ σωτῆρος ἐπαγγελίαν καὶ τὰ χερουβὶμ φίλα καὶ τὰ σεραφὶμ συλλειτουργά 0 .
τὴν γὰρ τῶν σεραφὶμ φωνὴν ἐκκλησία καὶ τὸν τρισάγιον μετὰ τῶν ἄνω ἀναπέμπει , ἵνα μάθῃ ὁ ἄνθρωπος ὅτι αἱ οὐράνιαι δυνάμεις οὐ κατὰ φύσιν πρὸς αὐτὸν ἐξεπολεμήθησαν , ἀλλὰ διὰ τὴν παράβασιν αὐτοῦ ἀπεστράφησαν , διὰ δὲ τὴν φιλανθρωπίαν προσελάβοντο ·
κ ἀκεῖ μὲν φλογίνη ῥομφαία τὸν Ἀδὰμ ἀπέκλεισεν .
ἵνα δὲ πάλιν διδαχθῶμεν ὅτι οὐχ ἡ τοῦ πυρὸς φύσις ἐκπεπολέμητο τῷ ἀνθρώπῳ , ἀλλ ἡ παράβασις πάντων αὐτῷ ἐξεπολέμησεν ·
ἐκεῖνον φλογίνη ῥομφαία διώκει , τὸν Ἠλίαν ἅρμα πυρὸς ἀναλαμβάνει .
ὁρᾷς πῶς τὸ αὐτὸ πῦρ καὶ πολέμιον καὶ φίλον , οὐ τῇ φύσει μεταβαλλόμενον , ἀλλὰ τῇ προθέσει τοῦ θεοῦ δουλεῦον 0 ;
ἀπεκλείσθη Ἀδὰμ τοῦ παραδείσου , λαμβάνει κλεῖς οὐρανοῦ Πέτρος ·
ἐν τῷ παραδείσῳ ὑπὸ τοῦ ὄφεως ἐπιβουλεύεται , ἐν τῷ κόσμῳ εἰς ἐξορίαν παραδοθείς , ἐν αὐτῷ τῷ τῆς ἐξορίας τόπῳ πατεῖ τὸν πατήσαντα .
ἰδοὺ γὰρ δέδωκα ὑμῖν ἐξουσίαν πατεῖν ἐπάνω ὄφεων καὶ σκορπίων καὶ ἐπὶ πᾶσαν τὴν δύναμιν τοῦ ἐχθροῦ .
μὴ πρόκριμα ἤνεγκεν τῷ Ἀδὰμ ἡ παράβασις ;
οὔ τε ἡμῖν πρόκριμα ποιήσει ὁ κόσμος , τῆς πίστεως δικαιούσης .
ἀδὰμ ἐν τῷ παραδείσῳ τῇ παραβάσει καταισχύνεται , Ἰὼβ ἐν τῇ κοπρίᾳ τῇ ὑπομονῇ στεφανοῦται .
ἀνέλαβε τοίνυν τὸ ἀνθρώπινον γένος ὁ φιλάνθρωπος ·
οὐχ ἓν γένος , οὐχ ἓν κλίμα , ἀλλὰ πᾶσαν τὴν οἰκουμένην 0 1 ·
ὅλον γὰρ σώζει τὸν ἄνθρωπον ὁ παντὸς τοῦ γένους τῶν ἀνθρώπων πλάστης .
μία πάντων ἡ πλάσις , μία πάντων ἡ κλῆσις 0 1 .
Οὐ συγχωρεῖ Ἰουδαίων παισὶ σεμνοῦσθαι , ἀλλ ὅρα τί κατασκευάζει καὶ πρὸ τῆς ἐπιδημίας ·
ἀναλαμβάνει τὸν Ἐνώχ .
ἐνώχ , ποῖον 0 ;
τὸν φέροντα τύπον τῆς ἐκκλησιαστικῆς εὐκοσμίας 0 .
διὰ τί τύπος γίνεται τῆς ἐκκλησίας Ἐνώχ ;
Οὐ γὰρ σάββατον ἐφύλαξεν , οὐ περιτομὴν ἐδέξατο , οὐ πόνοις Ἰουδαϊκοῖς ἠκολούθησεν , ἀλλ ἁπλότητι εὐαγγελικῇ ἐστοιχειώθη πρὸς ἀρετήν .
προέλαμπεν τοίνυν ἡ ἀπαρχὴ τῆς σωτηρίας .
ἐπειδὴ κατεψηφισάμεθα ἡμεῖς πάντες τοῦ γένους ὡς κατὰ φύσιν ὄντος θνητοῦ καὶ πάντες ἕτοιμοι ἦσαν εἰπεῖν ὅτι φύσει ἀποθνῄσκομεν διὰ τὴν ἄγνοιαν , ὅτι ἡ συνήθεια φύσιν ἐποίησε νομισθῆναι τὴν ἀπόφασιν .
ὁ θεὸς ἐξ αὐτοῦ τοῦ φυράματος ἀναλαβὼν εἰς ἀθανασίαν μεθίστησιν , ἵνα δείξῃ ὅτι οὐχ ἡ φύσις αὐτοὺς κατέκρινεν , ἀλλ ἡ ἁμαρτία ἔτρωσεν .
Οὐκ ἂν ἄλλως τὸν τύραννον εἷλεν εἰ μὴ σταυρὸν ὑπέμεινε .
τύραννον λέγω τὸν διάβολον , τὸν κατὰ τῆς δεσποτικῆς κτίσεως τυραννήσαντα .
τρία γὰρ τὰ βασιλεύοντα ἐν κόσμῳ καὶ τυραννοῦντα κατὰ τῆς δεσποτικῆς δημιουργίας 0 .
ποῖα ταῦτα 0 ;
ὁ διάβολος , ἡ ἁμαρτία , ὁ θάνατος 0 .
διὰ γὰρ τοῦ διαβόλου ἡ ἁμαρτία , καὶ δι αὐτῆς ὁ θάνατος 0 .
καὶ πόθεν δειχθῇ ὅτι ταῦτα ἐβασίλευον ;
καὶ μὴ βασιλευέτω ἡ ἁμαρτία ἐν τῇ θνητῇ σαρκὶ ὑμῶν .
καὶ αὐτὴ ἀλλαχοῦ 0 ·
καὶ ἐβασίλευσεν ὁ θάνατος ἀπὸ Ἀδὰμ μέχρι Μωϋσέως καὶ ἐπὶ τοὺς μὴ ἁμαρτήσαντας .
ἰδοὺ ἁμαρτίας καὶ θανάτου βασιλεία 0 .
πῶς οὖν σταθήσεται ἡ βασιλεία αὐτοῦ ; .
τριὰς τυράννων κατὰ τῆς ἀθανάτου τριάδος ὡπλίζετο .
τριὰς διαβολικὴ τῇ ἁγίᾳ τριάδι ἀντέκειτο .
ἰδοὺ ὁ ἄρχων τοῦ κόσμου τούτου κέκριται .
διὰ τί εἶπε κέκριται καὶ οὐκ ἀνῄρηται ;
Οὐ γὰρ δυναστείᾳ αὐτὸν ἐξέβαλεν , ἀλλὰ κρίσει .
ἠδύνατο ὁ θεὸς καὶ ἄνευ οἰκονομίας καὶ ἄνευ σταυροῦ καὶ ἄνευ θανάτου τῆς σαρκὸς χαρίσασθαι τῷ θνητῷ γένει τῶν ἀνθρώπων ἀθανασίαν .
τίς γὰρ ἀντιστήσεται βουλῇ θεοῦ ;
ἢ χάριτι ἢ ἀποφάσει 0 ;
ἀλλ ὡς πολλάκις προειρήκαμεν , οἰκονομεῖ ὁ θεὸς τῷ ἀνθρώπῳ οὐ τὴν σωτηρίαν μόνον , ἀλλὰ καὶ μετ εὐφημίας σωτηρίαν , ἵνα μὴ δόξῃ ἁπλῶς ἄνευ ἀγώνων ἐλεεῖν τὸν ἄνθρωπον , ἀλλὰ εὐδοκιμοῦντα στέφειν .
Εἰ γὰρ θεϊκῇ δυνάμει ἡττήθη ὁ διάβολος , μεγάλα ἀνεφρόνησεν ὁ τύραννος καὶ εἶπεν ἄν ·
τὸν κόσμον ὅλον ἐνίκησα , ὑπὸ δὲ θεοῦ ἡττήθην ·
αἰσχύνη δὲ οὐδεμία τῷ ὑπὸ τοῦ κρείττονος ἡττωμένῳ 0 .
διὰ τοῦτο ὁ σωτὴρ τὸν καταγωνισθέντα ἄνθρωπον ἀνιστᾷ αὐτῷ ἀντίπαλον , καὶ ὃν εἰς τὰ κατώτατα τοῦ ᾅδου κατήνεγκεν ἡ τοῦ διαβόλου τυραννίς , εἰς τὰ ἀνώτατα τῶν οὐρανῶν ἀνύψωσεν ὁ θεός .
καὶ αὕτη ἐστὶν ἡ ἀνάστασις τοῦ σωτῆρος , ἡ πάντων ἡμῶν ἀνάστασις , πάντων ἡμῶν οἰκονομία .
χριστὸς κηρύττεται , ἡ οἰκουμένη τῶν κακῶν ἐλευθεροῦται .
ὅπερ ἂν ποιήσῃ Χριστός , οὐχ ἑαυτῷ παρέχει , ἀλλ ἡμῖν χαρίζεται ·
Κ ἂν βαπτισθῇ δι ἡμᾶς , κ ἂν ἁγιασθῇ κατὰ τὸ φαινόμενον , πάντας ἁγιάζων , δι ἡμᾶς ἁγιάζεται ·
οὐ παρ ἄλλης δυνάμεως δεχόμενος τὸν ἁγιασμόν , ἀλλ αὐτὸς ἑαυτῷ παρέχων , τὰ τῆς θεότητος χορηγῶν τῇ θνητῇ φύσει , τῇ ἀνθρωπίνῃ σαρκί .
καὶ μαρτυρεῖ ὁ αὐτὸς λέγων ·
καὶ ὑπὲρ αὐτῶν ἁγιάζω ἐμαυτὸν ἵνα ὧσιν καὶ αὐτοὶ ἡγιασμένοι ἐν ἀληθείᾳ Τί ἐστιν τὸ ἐν ἀληθείᾳ ἁγιάζεσθαι ;
τὸ ἀπὸ τῆς τοῦ σωτῆρος σαρκὸς λαβεῖν τὸ ἐνέχυρον τῆς ἀσφαλείας 0 ·
τουτέστι τὸ ἁγιασθῆναι ἐν ἀληθείᾳ , τὸ κοινωνῆσαι τῇ τοῦ σωτῆρος θεότητι , τὸ λαβεῖν παρ αὐτοῦ τὸ πνεῦμα καὶ δοῦναι αὐτῷ τὸ σῶμα 0 .
καὶ ὅρα τὴν χάριν ἀπὸ μικροῦ ἀρχομένην καὶ εἰς πέλαγος προβαίνουσαν .
ὅταν ἄρχεται ὁ θεὸς εὐεργετεῖν , σταγόνας δείκνυσιν εὐεργεσίας ·
ἀπὸ σταγόνας πηγή , ἀπὸ πηγῆς ποταμός , ἀπὸ ποταμοῦ πέλαγος ἄπειρον , ἀπὸ πελάγους ἄβυσσος πολλή 0 1 2 .
Οὕτως ὁ σωτὴρ ὤφθη πρῶτος καὶ μόνος , μέλλων ἀνανεοῦν τὸ γένος τῶν ἀνθρώπων ·
φαίνεται μόνος , οὐ πολλοστός .
ἀπὸ τοῦ ἑνὸς προέβη εἰς δώδεκα ἀποστόλους , ἀπὸ τῶν δώδεκα ἀποστόλων εἰς ἑβδομήκοντα κήρυκας , ἀπὸ τῶν ἑβδομήκοντα κηρύκων εἰς πεντακοσίους ἀδελφούς 0 .
ἀναστὰς γάρ φησιν ὁ κύριος ὤφθη ἐπάνω πεντακοσίοις ἀδελφοῖς ἐφάπαξ .
ἀπὸ τῶν πεντακοσίων σαγηνεύονται χιλιάδες τέσσαρες τῇ Πέτρου δημηγορίᾳ .
ἑτέρᾳ αὐτοῦ διδασκαλίᾳ ἐπίστευσαν πεντακισχίλιοι .
προῆλθεν ἀπὸ ἑκατοντάδων εἰς χιλιάδας , ἀπὸ χιλιάδων εἰς μυριάδας , ἀπὸ μυριάδων εἰς ἄμετρον ἀριθμόν .
λέγουσιν ἐν Ἱεροσολύμοις τῷ Παύλῳ ·
θεωρεῖς , ἀδελφέ , πόσαι μυριάδες εἰσὶν Ἰουδαίων τῶν πιστευσάντων ; .
ὁρᾷς πῶς ἀπὸ ἑνὸς δώδεκα 0 ·
ἀπὸ τῶν δώδεκα ἑβδομήκοντα 0 ·
ἀπὸ τῶν ἑβδομήκοντα πεντακοσίους 0 ·
ἀπὸ τῶν πεντακοσίων χιλιάδες 0 ·
ἀπὸ χιλιάδων μυριάδες 0 ·
ἀπὸ μυριάδων πλῆθος ἄπειρον 0 ;
Οὕτως ἐν προοιμίοις δοκεῖ φαίνεσθαι ἡ ἀρετή .
προσερχομένη δὲ πλοῦτον αἰώνιον νικῶντα καὶ διάνοιαν καὶ λόγον καὶ ψῆφον παρέχει τοῖς εὐσεβῶς τὴν ἀλήθειαν καταγγέλλουσι .
Οὕτω καὶ ὁ μακάριος Δαυὶδ πεισθείς ποτε εἰς νοῦν καὶ ἀριθμῷ ὑποβάλλει θεοῦ φίλους καὶ τὸν πόθον δείκνυσι καὶ ἀνήνυτον ἑρμηνεύει λέγων ·
ἐμοὶ δὲ λίαν ἀτιμήθησαν οἱ φίλοι σου , ὁ θεός , λίαν ἐκραταιώθησαν αἱ ἀρχαὶ αὐτῶν ·
ἐξαριθμήσομαι αὐτοὺς καὶ ὑπὲρ ἄμμον πληθυνθήσονται Μαρτυρεῖ δὲ τῇ οἰκονομίᾳ ταύτῃ καὶ ἡ ἐπὶ τῆς ἐκκλησίας ταύτης θεωρουμένη ἐπίδοσις .
ἐννόησον τίς ἐστιν ἡ σύναξις τῆς ὀρθοδοξίας κατὰ τόνδε τὸν τόπον , πόσοι ἦσαν ὀλίγοι , πῶς μετὰ ταῦτα πλῆθος , πῶς προέκοψεν καὶ γέγονε λαός , πῶς μυριάδες ἄπειροι νικῶσαι καὶ τὴν ψῆφον καὶ τῇ ἐνθύμησιν 0 .
ἄξιον μνημονεῦσαι τοῦ ἁγίου πατρὸς Παύλου τοῦ τῆσδε τῆς πόλεως ἐπισκόπου γενομένου , ὅτε ἐν πολλαῖς τρικυμίαις τὸ σκάφος ἐν εὐδίῳ λιμένι ὥρμισεν , ὡς ὑπὸ τῶν αἱρετικῶν κυμάτων βαλλόμενος οὐ περιετράπη τὸ σκάφος 0 ·
ἀλλὰ τὸ ἱστίον ἐγείρας τοῦ σταυροῦ καὶ τὴν σινδόνα ἁπλώσας τῆς καλῆς ὁμολογίας , ἐδέξατο εὐθέως τὸ πνεῦμα τὸ ἅγιον .
λεγέσθω περὶ αὐτοῦ τὰ εἰρημένα περὶ τοῦ Ἀβραὰμ διὰ Ἡσαΐου τοῦ προφήτου ·
ἐμβλέψατε εἰς Ἀβραὰμ τὸν πατέρα ὑμῶν καὶ εἰς Σάρραν τὴν ὠδίνουσαν ὑμᾶς , ὅτι εἷς ἦν καὶ ἡγίασα αὐτὸν καὶ ἐπλήθυνα τὸ σπέρμα αὐτοῦ Τίς ἠδύνατο φέρειν τῶν αἱρετικῶν τὰς τρικυμίας ;
τίς ἠδύνατο γυμνῇ τῇ ὄψει τὴν ζάλην θεάσασθαι ;
τίνα οὐκ εἰς φρίκην ἤγαγεν ἡ πρόληψις ;
τίς οὐκ ἐνόμιζε ξένην εἶναι τὴν ἀλήθειαν ;
πάντα ἠνέῳκτο τῇ πλάνῃ καὶ τῇ ψευδῇ διδασκαλίᾳ ·
καὶ μόνῃ τῇ ἀληθείᾳ ἐπεκέκλειστο τὰ πάντα .
κεκλεισμέναι ἦσαν αἱ πύλαι τῶν ἀκοῶν .
Οὐδεὶς ἤνοιγε τὴν ἀληθῆ θύραν .
θύραι γὰρ δεχόμεναι τὴν ἀλήθειαν αἱ ἀκοαί 0 .
ἐπειδὰν δὲ ἀποστραφῶσιν αἱ ἀκοαὶ τὴν ἀλήθειαν , ὥσπερ θύραι ἀποκλείουσιν , ὥς φησιν ὁ Παῦλος 0 ·
καὶ ἀπὸ μὲν τῆς ἀληθείας τὴν ἀκοὴν ἀποστρέφουσιν , περὶ δὲ τοὺς μύθους ἐκτραπήσονται .
κεκλεισμέναι ἦσαν αἱ πύλαι τῶν ψυχῶν , αἱ ἀκοαὶ τῶν ψυχῶν .
ἦλθεν ὁ Χριστὸς κεκλεισμένων τῶν θυρῶν .
Εἰσελθὼν εἰσῆλθε κεκλεισμένων τῶν θυρῶν .
Οὔτε μία γὰρ κακία ἀποκλείει τὴν εὐεργεσίαν .
νικᾷ τὴν πονηρίαν ἡ τοῦ θεοῦ φιλανθρωπία .
συγχωρεῖ τὰ κακά , οὐχ ἵνα νικήσῃ , ἀλλ ἵνα γυμνωθῇ .
Εἰσῆλθε τῶν θυρῶν κεκλεισμένων .
ὑπέδειξεν ἑαυτὸν τοῖς ἀποστόλοις διὰ τῶν ἁγίων καὶ διὰ σαρκὸς ὁρατὸς ἐπεπόλαζεν .
Ηὗρεν ὅλον τὸν δῆμον λεπρὸν καὶ ἐκάθηρεν τῷ λόγῳ τῆς ὀρθοδοξίας .
Ηὗρεν αὐτὸν τυφλὸν καὶ ἐφώτισεν τῷ λόγῳ τῆς διδασκαλίας .
Ηὗρεν αὐτὸν χωλεύοντα περὶ τὴν ὀρθοτομίαν τοῦ εὐαγγελίου καὶ ἀρτίους αὐτῷ τοὺς πόδας τῶν λογισμῶν ἐχαρίσατο .
Ηὗρε νεκροὺς καὶ ἤγειρεν .
Ηὗρεν ἀπολωλότας καὶ ἐζήτησεν .
ἐξέβαλε τὴν ἀπιστίαν εἰς πίστιν μεταβαλών .
σκοπὸς γὰρ θεοῦ οὐχ ἁμαρτωλοὺς ἀνελεῖν ἀλλ ἁμαρτίαν 0 ·
οὐκ ἀπίστους ἐκκόπτειν ἀλλ ἀπιστίαν 0 .
ὥσπερ γὰρ ὁ ἰατρὸς κ ἂν σίδηρον ἐπαγάγῃ τῷ νοσοῦντι , κ ἂν καυστῆρα προσενέγκῃ , οὐ τῷ σώματι μάχεται , ἀλλὰ τῇ νόσῳ πολεμεῖ ἐκείνης δὲ ἐξορισθείσης ἔχει τὸν ἀπεχθανόμενον φίλον ·
καὶ ὁ πότε ὁρῶν ὡς πολέμιον τὸν ἰατρόν , ὕστερον ὡς εὐεργέτην τιμᾷ 0 1 ·
οὕτω καὶ ὁ θεὸς τὴν ἀνθρωπότητα , ὥσπερ ἰατρὸς ἀγαθός , σωμάτων θεραπευτὴς καὶ ψυχῶν ἰατρός , μίαν μὲν ἔχων τῆς φιλανθρωπίας τὴν ἰατρείαν , διάφορα δὲ τὰ φάρμακα τοῖς τραύμασιν ἐπάγων 0 1 .
Οἶδας ὅτι καὶ ἰατρὸς οὐχ ἑκουσίᾳ δὲ γνώμῃ ἐπὶ σίδηρον ἔρχεται , ἀλλ ἐπειδὰν ἡ φύσις τῇ νόσῳ μάχεται , ἡ ἀνάγκη τὴν ὀξύτητα καλεῖ ·
καὶ οἱ ὁρῶντες τὴν ἐπιστήμην οὐχ ἑκουσίᾳ γνώμῃ τέμνουσαν ἀλλ ὑπὸ ἀνάγκης εἰς τοῦτο καταγομένην 0 ·
Οὕτως ἰάτρευον καὶ οἱ προφῆται θέλοντες μὲν καὶ κολακεύειν καὶ εὐεργετεῖν καὶ παιδεύειν ·
ὡς δὲ εἶδον τὰ τραύματα τῶν ἁμαρτημάτων ἰσχυρότερα τῆς ἐπιστήμης . . 0 .
λέγω δὲ τῆς πίστεως κατὰ τὴν ἀκρότητα . . . .
προσῆγον ὥσπερ σίδηρον ἢ πῦρ τὸν ἔλεγχον τῆς ἀληθείας 0 .
Οὕτω καὶ ὁ μακάριος Ἡσαΐας ἐκ προοιμίων μάχεται τῇ νόσῳ , οὐ θωπεύσας , οὐ κολακεύσας , οὐχ ἁπαλῷ λόγῳ χρησάμενος , ἀλλ εὐθέως ἀπὸ τῆς ἀποτόμου καὶ αὐστηρᾶς ἀληθείας ἄρχεται λέγων ·
ὅρασις ἣν εἶδεν Ἡσαΐας υἱὸς Ἀμῶς κατὰ τῆς Ἰουδαίας καὶ κατὰ τῆς Ἱερουσαλήμ .
καὶ ἡ ἀρχὴ τῶν προοιμίων αὕτη 0 ·
ἄκουε , οὐρανέ , καὶ ἐνωτίζου , γῆ , ὅτι κύριος ἐλάλησεν ·
υἱοὺς ἐγέννησα καὶ ὕψωσα , αὐτοὶ δέ με ἠθέτησαν ·
ἔγνω βοῦς τὸν κτησάμενον καὶ ὄνος τὴν φάτνην τοῦ κυρίου αὐτοῦ ·
ἰσραὴλ δέ με οὐκ ἔγνω , καὶ ὁ λαός με οὐ συνῆκεν .
Οὐαὶ ἔθνος ἁμαρτωλόν , λαὸς πλήρης ἁμαρτιῶν , σπέρμα πονηρόν , υἱοὶ ἄνομοι 0 .
ἐπεὶ δὲ τούτοις ἐχρήσατο τοῖς λόγοις καὶ ἐκ προοιμίων ἔκοψε τὴν ἀσέβειαν , οὐκ ἐκολάκευσε λόγῳ προσηνεῖ τὴν ἁμαρτήσασαν ψυχήν , ἀπολογούμενος ὑπὲρ τοῦ λόγου , οὐχ ὅτι οὐχ ἑκὼν παροξύνεται , ἀλλὰ τῇ φύσει τοῦ τραύματος ἕπεται καὶ λέγει αὐτοῖς ·
Οὐκ ἔστιν ἔλαιον ἐπιθεῖναι , οὔ τε μάλαγμα , οὐ καταδέσμους .
ἤθελον κολακεῦσαί φησι λόγῳ ἁπαλῷ , ἀλλ οὐ δέχεται ἡ φύσις τοῦ τραύματος τὴν βοήθειαν .
ἔλαιον γὰρ καλεῖ πανταχοῦ τὴν ἁπαλὴν διδασκαλίαν , τὴν κολακείαν ἔχουσαν , οὐ τὴν δουλοπρεπῆ , ἀλλὰ τὴν προτρεπτικήν .
Οἶδε καὶ ὁ ἀπόστολος φαιδρῷ λόγῳ καὶ προσηνεῖ παιδεύειν τὴν ἐκκλησίαν λέγων ·
τεκνία μου , οὓς πάλιν ὠδίνω ἄχρις οὗ μορφωθῇ Χριστὸς ἐν ὑμῖν ὡς ὅταν τροφὸς θάλπῃ τὰ ἑαυτῆς τέκνα , οὕτως ὁμειρόμεθα δοῦναι ὑμῖν οὐ μόνον τὸ εὐαγγέλιον ἀλλὰ καὶ τὰ ἐπὶ τῆς ψυχῆς 0 .
ταῦτα οὐ κολακευόντων ἀλλὰ πρὸς τὸ ἅγιον σῶμα ἁρμοζομένων 0 .
ἐπειδὴ δὲ τῷ ὑγιεῖ σώματι τῆς ἐκκλησίας διελέγετο , οὐκέτι τοῖς ἀπηνέσι ἐχρήσατο φαρμάκοις , ἀλλὰ τοῖς τρέφουσι καὶ ἀνακτωμένοις ψυχήν .
ὁ μὲν γὰρ τῶν ἀσεβῶν λόγος κολακείας πλήρης 0 ·
οἱ ψευδοπροφῆται κόλακες , οἱ προφῆται ἰατροί 0 1 .
ἐκεῖνοι ἐκολάκευον , οὗτοι ἐθεράπευον .
καὶ ὥσπερ ἐπὶ τῶν σωμάτων φύσει τὸ ἔλαιον ὑψηλότερον τοῦ ὕδατος γίνεται , οὕτω καὶ ἡ κακία νικᾷ τὴν ἀλήθειαν .
καὶ ὑψηλότερός ἐστιν ὁ κολακεύων ὄψει παρὰ τὸν παιδεύοντα τῇ διαθέσει .
διὰ τοῦτο περὶ τῶν ψευδοπροφητῶν ἔλεγεν ὁ Δαυίδ ·
ἡπαλύνθησαν οἱ λόγοι αὐτῶν ὑπὲρ ἔλαιον καὶ αὐτοί εἰσι βολίδες .
ὁ δὲ τῶν ἁγίων λόγος οὐ κολακευτικός , ἀλλὰ παιδευτικός 0 ·
ὅθεν αἱρεῖται ὁ μακάριος Δαυὶδ παιδεύεσθαι ἢ παρὰ τῶν ἀσεβῶν κολακεύεσθαι ·
παιδεύσει με δίκαιος ἐν ἐλέει καὶ ἐλέγξει με , ἔλαιον δὲ ἁμαρτωλοῦ μὴ λιπανάτω τὴν κεφαλήν μου .
τοιοῦτος ἣν ὁ μακάριος Παῦλος , οὐ κολακεύων , ἀλλ ἀλήθειαν παιδεύων .
ὑπὲρ αὐτῆς πάσχει , ὑπὲρ αὐτῆς ἐξορίζεται , ὑπὲρ αὐτῆς στεφανοῦται .
γέγονε ἡμῖν ἡ ἀπαρχὴ τῶν ἀγαθῶν ἡ ἐκκλησία αὕτη .
ταύτην τὴν ἐκκλησίαν ὁ θεὸς πρῶτον ἤγειρε καὶ ὁμώνυμον τῇ ἑαυτοῦ ἀναστάσει ἀπετέλεσεν .
Εἰκότως καὶ τὸ ὄνομα ἥρμοσε τῇ οἰκονομίᾳ .
Εἰκότως ἀνάστασις ἐλέγετο καὶ λεγέσθω καὶ εἰς ἀγῶνα μὴ διαλιμπανέτω ἡ κακοδοξίαν τρώσασα καὶ ὀρθοδοξίαν ἀναστήσασα Ἀλλ αὕτη μὲν τὰς ψυχὰς ἡμῶν ἤγειρεν ·
ὑμεῖς δὲ αὐτῆς τοίχους ἠγείρατε ·
ἁρμόσατε αὐτῆς τοὺς λίθους , ἵνα ἁρμόσῃ ὑμῶν τὰς ψυχάς .
ἐγείρατε αὐτῆς πᾶσαν τὴν εὐπρέπειαν , ἵνα ὁλόκληρος ἀποδοθῇ ἡ εὐεργεσία .
χαίρω βλέπων τὸν ἀρραβῶνα τῆς προθυμίας ·
εἰ γὰρ μικρὰ τέως τὰ προκείμενα , ἀλλ οἶδα ὅτι μικρὰ ζύμη ὅλον τὸ φύραμα ζυμοῖ 0 .
τὸ θυσιαστήριον νομίζεις δεξιὰν εἶναι Χριστοῦ προκειμένην καὶ τῇ μὲν ὄψει λαμβάνουσαν , τῇ δὲ δυνάμει χορηγοῦσαν .
ἡ τοῦ Χριστοῦ δεξιὰ πνευματική ἐστιν ἄρουρα , μὴ σφάλλουσα τὰς ἐλπίδας , μὴ ἀποβάλλουσα τῶν γεωργῶν τοὺς πόνους , μὴ ἀφανίζουσα αὐτῶν τὰς ἐλπίδας .
ἡ τοῦ Χριστοῦ χεὶρ ἄρουρά ἐστιν εὐθέως σπειρομένη καὶ εὐθέως θεριζομένη .
θέλεις ἰδεῖν αὐτὸν ἄρουραν σπειρομένην ὁμοῦ καὶ θεριζομένην καὶ δεχομένην οὐ μόνον ζῶντα σπέρματα , ἀλλὰ καὶ νεκρὰ καὶ ζωοποιοῦσαν ;
ἐν τῇ ἐρήμῳ προσηνέχθησαν τῷ Χριστῷ πέντε ἄρτοι νεκροὶ τῇ φύσει τοῦ σίτου .
ὁ γὰρ κόκκος τοῦ σίτου ζῇ ·
ὁ δὲ ἄρτος διπλῆν ὑπέμεινε νέκρωσιν ·
πρῶτον ὅτε συντρίβεται , δεύτερον ὅτε τῷ πυρὶ δίδοται 0 .
λαμβάνει ἡ φιλάνθρωπος δεξιὰ καὶ τὸ νεκρωθὲν ζωογονεῖ .
ἐφαπλοῦνται οἱ δεσποτικοὶ δάκτυλοι τοῖς ἄρτοις ὥσπερ αὔλακες 0 .
δέχεται ἡ δεξιὰ αὐτοῦ τὸν ἄρτον , εὐλογεῖ , πληθύνει ὑπὲρ πᾶσαν ἔννοιαν .
ὁρᾷς τὴν δεξιὰν αὐτοῦ ἄρουραν ἁγίαν ;
ὁρᾷς τοὺς ἄρτους σπειρομένους ;
ὁρᾷς λόγον δροσίζοντα καὶ οἱ τῇ φύσει νεκροὶ πληθύνονται , οἱ τῇ φύσει ἄκαρποι ζωογονοῦνται εἰς ἀπείρους χιλιάδας , οὐ τὴν φύσιν ἀρνησάμενοι , ἀλλὰ τῇ θείᾳ δυνάμει δουλεύοντες ;
ὅπου ὁ Χριστὸς πάρεστιν , μὴ ζήτει φύσεως νόμον , ἀλλ ὅρα τοῦ δυνατοῦ τὴν αὐθεντίαν .
νόμον γὰρ φύσεώς σοι παρέδωκεν .
Αὐτὸς δὲ ὁ τῶν ὅλων δεσπότης ἀνώτερός ἐστι τῶν νόμων .
διὰ σὲ ὄμβρος , διὰ σὲ πηγή , διὰ σὲ ἐνιαυτοί , διὰ σὲ τροπαί 0 1 2 ·
τῷ δὲ τεχνίτῃ οὐδὲν τούτων ἁρμόζει .
καὶ ὥσπερ σήμερον , ἡ τούτων αὔξησις διπλῆν ἔχει τὴν περίοδον . . 0 .
πρῶτον κυοφορεῖται τὸ βρέφος , τίκτεται , θηλάζει , αὔξεται , εἰς τέλειον ἄνθρωπον ἀπαρτίζεται ·
ὅτε δὲ ἔπλαττεν ὁ θεὸς τὸν Ἀδάμ , οὐκ ἐδεῖτο ἀνθρωπίνου σπέρματος , οὐ γαστρός , οὐ κυοφορίας , ἀλλ ὅτε ἠθέλησε τὸν ἄνθρωπον παρήγαγεν .
ἔλαβεν οὖν τοὺς ἄρτους , εὐλόγησεν , ἐπλήθυνεν , ἔκλασεν , ἔδωκεν , ἔθρεψεν .
ἡμεῖς ὅταν καλοῦμεν τινας εἰς ἑστίασιν , πρῶτον παρασκευάζομεν τὰ ἐπιτήδεια καὶ οὕτω καλοῦμεν ·
πρῶτον ἑτοιμάζομεν καὶ τότε ἀνακλίνομεν .
ὁ δὲ Χριστὸς πρῶτον ἀνακλίνει καὶ τότε εὐτρεπίζει ·
Οὐ πρῶτον ἐπλεόνασεν τὸν ἄρτον καὶ τότε ἀνέκλινεν , ἀλλὰ πρῶτον ἀνέκλινεν καὶ τότε τὴν εὐεργεσίαν ἐχορήγησεν , ἵνα δείξῃ ὅτι ὀξυτέρα τῆς χρείας ἡ δύναμις 0 .
ἄρτος ἦν καὶ ἐπλήθυνεν , οὐκ ἀπορρέων ἀλλὰ πληθύνων εἰς ἄπειρον ·
οὐχ ὡς αἱρετικοὶ περὶ θεοῦ φαντάζονται λέγοντες 0 ·
Εἰ κατὰ ἀπόρροιαν καὶ τομὴν ἐγέννησεν , ἐμειώθη .
ἄρτος πλεονάζων οὐκ ἀπέρρευσεν ·
νέκρωσις ἐζωογονεῖτο καὶ ἡ πάντα ζωογονοῦσα φύσις νόμοις δουλείας ὑπόκειται .
ἀκολουθῶ τῷ σῷ λογισμῷ ·
εἰπέ μοι πῶς ἐπλεόνασαν ἄρτοι , καὶ τότε ἑρμήνευε πῶς ἐγέννησεν ὁ θεός .
ὅμως ἀνέλαβεν ἡ φιλάνθρωπος δεξιὰ ὡς σπόρον τὸν ἄρτον 0 ·
ἐπλήθυνεν , ἔκλασεν , ἔδωκε καὶ ἦν ἡ χεὶρ θησαυρὸς ἀγαθῶν .
πρὸς ταύτην τὴν δεξιὰν ὁρῶν τοῦ σωτῆρος ὁ Δαυὶδ ἔλεγεν ·
Οἱ ὀφθαλμοὶ πάντων εἰς σὲ ἐλπίζουσιν , καὶ σὺ δίδως τὴν τροφὴν αὐτῶν ἐν εὐκαιρίᾳ ·
ἀνοίγει σοι τὴν χεῖρα σου καὶ ἐμπιπλᾷς πᾶν ζῷον εὐδοκίας .
ἐν Χριστῷ Ἰησοῦ τῷ κυρίῳ ἡμῶν , ᾧ ἡ δόξα καὶ τὸ κράτος καὶ ἡ τιμὴ καὶ ἡ προσκύνησις , νῦν καὶ ἀεὶ καὶ εἰς τοὺς αἰῶνας τῶν αἰώνων , ἀμήν 0 .
ἀπαρξώμεθα τῇ ἡμέρᾳ τοῦ σταυροῦ τὸν περὶ τοῦ σταυροῦ λόγον καὶ στέψωμεν τὴν ἡμέραν , μᾶλλον δὲ στεφθῶμεν ὑπὸ τῆς μνήμης τῆς ἡμέρας ·
οὐ γὰρ ἐξ ὧν φθεγγόμεθα σταυρὸς στεφανοῦται , ἀλλ ἐξ ὧν εὐγνωμόνως ὁμολογοῦμεν τοὺς στεφάνους παρ αὐτοῦ κομιζόμεθα .
σήμερον , ἀδελφοί , σταυρὸς ἐπάγη καὶ κόσμος ἡγιάσθη , σήμερον σταυρὸς ἐπάγη καὶ θάνατος ἀνετράπη , σήμερον σταυρὸς ἔλαμψεν καὶ δαίμονες ἐσκορπίσθησαν , σήμερον σταυρὸς ἐβράβευσεν καὶ διάβολος κατῃσχύνθη , σήμερον σταυρὸς ἔλαμψεν καὶ θάνατος ἐνικήθη καὶ ἄνθρωπος ἐλευθερώθη καὶ ὁ Θεὸς ἐδοξάσθη .
σήμερον παρὰ Ἰουδαίοις γῆ ἐσαλεύσατο , παρ ἡμῖν δὲ ἡ οἰκουμένη στηρίζεται , σήμερον ἡ θεομάχος τόλμα τῶν Ἰουδαίων πέτρας ἔσχισεν , σήμερον ἡ φιλόθεος εὐσέβεια τὴν οἰκουμένην ἥνωσεν .
ἔπρεπεν γὰρ τὰ μὲν τῆς εὐσεβείας συναφθῆναι , τὰ δὲ τῆς ἀσεβείας σχισθῆναι , καθὼς Διεσχίσθησαν καὶ οὐ κατηνύγησαν .
σήμερον παρὰ Ἰουδαίοις ὁ ἥλιος ἀπὸ ἕκτης ὥρας ἕως ἐννάτης σκότος εἰργάσατο ·
οὐ γὰρ ἤνεγκεν τὸ ποίημα τὴν ὕβριν τοῦ ποιήσαντος .
συνέστειλε γὰρ τὰς ἀκτῖνας ἵνα ἐπόπτης μὴ γένηται τοῦ θεομάχου μίσους , οὐκ ἐπειδὴ τῆς θεότητος ὕβρις ἥπτετο , ἀλλ ἐπειδὴ παρὰ τῶν τολμησάντων τὸ γινόμενον εἰς ὕβριν ἐγίνετο .
σήμερον παρὰ Ἰουδαίοις ὁ ἥλιος τὴν ἀκτῖνα μετεποίησεν ·
σήμερον ἡ χάρις παρ ἡμῖν τὴν νύκτα εἰς ἡμέραν ποιεῖ .
φίλον γὰρ τῇ εὐσεβείᾳ καὶ ἐν σκότει φῶς ἀπολαύειν , τῇ δὲ ἀσεβείᾳ καὶ ἐν φωτὶ σκότους ἀ ναπληροῦσθαι 0 1 .
τοῖς πιστοῖς καὶ ἡ νὺξ εἰς ἡμέραν λογίζεται , τοῖς δὲ ἀπίστοις καὶ ἡ ἡμέρα μεταποιεῖται εἰς νύκτα .
διὰ τοῦτο περὶ μὲν τῶν πιστῶν Καὶ νὺξ φωτισμὸς ἐν τῇ τρυφῇ μου , ὅτι τὸ σκότος οὐ σκοτισθήσεται ἀπὸ σοῦ καὶ νὺξ ὡς ἡμέρα φωτισθήσεται 0 .
τῷ οὖν πιστῷ καὶ ἡ νὺξ εἰς ἡμέραν μεταβάλλεται , τῷ δὲ ἀπίστῳ καὶ ἡ ἡμέρα εἰς νύκτα μετατίθεται , καθὼς βοᾷ Ψηλαφήσουσιν ὡς τυφλοὶ τοῖχον καὶ περιπατήσουσιν ἐν ἡμέρᾳ ὡς ἐν μεσονυκτίῳ 0 .
σήμερον ἀδελφοὶ Ἀδὰμ ἐξεβλήθη τοῦ παραδείσου διὰ τὴν παρακοήν , σήμερον πάλιν εἰσάγεται εἰς τὸν παράδεισον .
καὶ μάρτυς ὁ λῃστής 0 .
ἐξῆλθεν κλέπτης καὶ εἰσῆλθεν κλέπτης , ἐξῆλθεν ὁ κλέψας παρὰ τὸ βούλημα τῆς ἐντολῆς καὶ εἰσῆλθεν ὁ κλέψας ἀπὸ τοῦ σταυροῦ τὴν σωτηρίαν .
Οἶδα καὶ πρώην εἰρηκὼς περὶ τοῦ λῃστοῦ , ἀλλ ἔχει διαφόρους ἱστορίας ὁ τοῦ σταυροῦ λόγος .
ἐκεῖνος ὁ λῃστὴς διὰ ξύλου θανατοῦται , οὗτος ὁ λῃστὴς ἀπὸ ξύλου τρυγᾷ τὴν σωτηρίαν 0 .
Οὐκ ἤρκει αὐτῷ τὰ ἐπίγεια ἀλλὰ καὶ τὰ ἐπουράνια ἐσύλησεν , οὐ περιγράφων τῇ δυνάμει , ἀλλὰ νικῶν τῇ πίστει .
ἡ βασιλεία τῶν οὐρανῶν βιάζεται καὶ βιασταὶ ἁρπάζουσιν αὐτήν .
ἐπὶ σταυροῦ δύο λῃσταί , εἰκὼν Ἰουδαίων τε καὶ Ἑλλήνων , τῶν ἐν ἀσεβείᾳ τὰ πρῶτα ὁδευσάντων καὶ μετὰ ταῦτα τὴν ἀλήθειαν ἐπεγνωκότων 0 .
Εἰκὼν Ἰουδαίων ὁ λῃστὴς ὁ μέχρι τέλους λῃστής 0 ·
ἕως τοῦ σταυροῦ , συνέδραμον ἀλλήλοις τὴν ὁδὸν τῆς πονηρίας καὶ ὁ σταυρὸς ἐμέρισεν τὰς ὁδούς ·
ἀπὸ γὰρ τοῦ σταυροῦ μερίζονται οἱ δύο , ὁδὸς ἀπωλείας τοῖς ἀπιστοῦσι καὶ ὁδὸς σωτηρίας τοῖς πιστεύουσιν .
ἐκεῖ ἔμαθεν ὁ λῃστὴς τὴν διαφορὰν τῶν ὁδῶν ὅτι γινώσκει Κύριος ὁδὸν δικαίων καὶ ὁδὸς ἀσεβῶν ἀπολεῖται .
καὶ βλέπε τοῦ Θεοῦ τὴν διακρισίαν ἵνα εἴπῃς καὶ σὺ μετὰ τοῦ προφήτου ·
δίκαιος εἶ Κύριε , καὶ εὐθεῖς αἱ κρίσεις σου 0 .
διὰ μίαν ἁμαρτίαν ἐξορίζεται Ἀδὰμ τοῦ παραδείσου , διὰ μίαν φωνὴν πίστεως ὁ λῃστὴς σῴζεται ·
μία ἐκεῖνον ἁμαρτία ἐκβάλλει τῆς τρυφῆς , μία τοῦτον δικαιοσύνη εἰσοικίζει εἰς τὴν τρυφήν .
Εἰσῆλθεν ὁ λῃστὴς εἰς τὸν παράδεισον .
οὔ τε τῷ Ἀβραὰμ ἐδόθη ἐπαγγελία παραδείσου διὰ φωνῆς ·
κληρονομεῖ γὰρ διὰ πίστεως ἀλλ ἐπαγγελίαν παραδείσου οὐ δὲ γὰρ πρὸ τοῦ λῃστοῦ ἔλαβεν .
ἐνταῦθα πρόσεχε ἀκριβῶς καὶ τὴν παλαιὰν ἐρευνήσας γραφὴν πᾶσαν καὶ τὴν νέαν ·
εὑρήσεις ὅτι οὐδεὶς φαίνεται τῶν δικαίων πρὸ τοῦ λῃστοῦ διὰ φωνῆς τὴν ἐπαγγελίαν δεξάμενος , οὐκ Ἀβραάμ , οὐ Μωϋσῆς , οὐχ οἱ προφῆται , οὐκ ἀπόστολοι , ἀλλὰ πρὸ πάντων ὁ λῃστὴς ἀκούει ·
ἀμὴν ἀμὴν λέγω σοι , σήμερον μετ ἐμοῦ ἔσῃ ἐν τῷ παραδείσῳ .
ἐκάλεσεν ὁ Θεὸς τὸν Ἀβραὰμ λέγων ·
ἔξελθε ἐκ τῆς γῆς σου καὶ ἐκ τῆς συγγενείας σου καὶ ἐκ τοῦ οἴκου τοῦ πατρός σου καὶ οὐκ εἶπεν ·
ἵνα κληρονομήσῃς παράδεισον , ἀλλὰ δεῦρο εἰς γῆν ἣν ἄν σοι δείξω 0 .
μωϋσῇ τὸν νόμον δέδωκεν ὁ Θεὸς καὶ καρπὸν ἐντολῶν ἐπαγγέλλεται τὰ ἐπὶ γῆς ἀγαθά ·
ἐὰν φυλάξῃς τὸν νόμον Κυρίου τοῦ Θεοῦ σου .
Οὐδαμοῦ ἐπαγγελία παραδείσου πρὸ τοῦ λῃστοῦ 0 .
ἀναγκαῖον δὲ ζητῆσαι τίνος ἕνεκεν τούτῳ πρὸ τῶν ἄλλων καὶ πρὸ τοιούτων ἀξιοπίστων ἀνδρῶν ἐπηγγείλατο 0 .
ἐπίστευσεν μὲν Θεῷ ὁ Ἀβραάμ , ἀλλ ἐπίστευσεν οὐκ ἐν τοιαύτῃ ὕβρει αὐτῷ φανέντι , ἐπίστευσεν ἀπ οὐρανοῦ φθεγγομένῳ , ἐπίστευσεν αὐτῷ δι ἀγγέλων ἁγίων τὸν λόγον ἐκπέμποντι καὶ ἀπὸ τῆς οἰκείας αὐθεντίας τὴν ἐντολὴν προσφέροντι .
ἐπίστευσεν καὶ Ἠσαΐας , ἀλλ ἰδὼν αὐτὸν ἐν δόξῃ ·
ἐπίστευσεν καὶ Ἰεζεκιήλ , ἀλλὰ θεασάμενος αὐτὸν ἐπὶ τῶν χερουβίμ ·
ἐπίστευσαν καὶ οἱ προφῆται , ἀλλὰ διαφόρως ἕκαστος ἐν δόξῃ τὸν ἑαυτοῦ δεσπότην εἶδεν , ὡς ἰδεῖν δυνατὸν ἦν ἀνθρώπου φύσιν .
ἐπίστευσεν Μωϋσῆς ἀλλ ἐπίστευσεν Θεῷ λαλοῦντι ἐκ μέσου τοῦ πυρὸς καὶ τοῦ γνόφου καὶ τῶν σαλπίγγων καὶ τῶν βροντῶν ·
ἱκανὰ ἦν ταῦτα καὶ τὸν ἄπιστον νευρῶσαι .
ταῦτα δὲ λέγω οὐ τοὺς προφήτας ἐξουθενῶν ἀλλ ὑπὲρ τοῦ λαβόντος τὸν παράδεισον ἀπολογούμενος .